दत्तात्रय पाडेकर

दत्तात्रय पाडेकर हे एक प्रसिद्ध चित्रकार आहेत.

जीवन व कारकीर्द
भारतातील महाराष्ट्र राज्यातील पुणे जिल्ह्यामधील आळे गावात दत्तात्रय पाडेकर यांचा जन्म झाला. त्यांचे कुटुंब परंपरागत शेती व्यवसायात होते आणि मेंढ्या,गुरे,वगैरे पालनाचा जोडधंदा होता.
शालेय शिक्षण गुजरातमध्ये बिलीमोरा गावात झाले. चित्रकला शिक्षक भिखूभाई पटेल यांच्या मार्गदर्शनाखाली ते एसएससी परीक्षेत गुजरात राज्यात बोर्डात चित्रकला विषयात पहिले आले.
त्यांनी अमलसाड येथे असलेल्या कला महाविद्यालयात ड्राईंग टीचर कोर्स पूर्ण केला. त्या महाविद्यालयाचे प्राचार्य जशुभाई नाईक होते.
तदनंतर ड्राईंग आणि पेंटिंग व आर्ट मास्टर या विषयात त्यांनी प्रथम क्रमांक पटकावत पदविका अभ्यासक्रम पूर्ण केला.
पुढे मुंबई येथील सर जे जे स्कूल ऑफ आर्ट मधून त्यांनी प्रथम क्रमांक मिळवत परीक्षा उत्तीर्ण केल्या. तिथेच फोटोग्राफी विषयाचा कोर्स पूर्ण केला.
जे जे स्कूल ऑफ आर्ट मध्ये ते शिक्षक म्हणून काम करू लागले.
त्यानंतर त्यांनी द टाईम्स ऑफ इंडिया मध्ये नोकरी पत्करली.

प्रदर्शने
त्यांनी अनेक ठिकाणी चित्र प्रदर्शने भरविली. काही खालीलप्रमाणे:-
इसवी सन १९८१-स्लिपिंग ब्युटी प्रदर्शन.
इसवी सन १९९९-द्वंद्व प्रदर्शन
लंडन येथे प्रदर्शन.
इसवी सन २००९-रिफ्लेक्शन्स प्रदर्शन.
पुरस्कार
त्यांना ७० पेक्षा जास्त पुरस्कार मिळाले आहेत.
राष्ट्रीय पुरस्कार - इसवी सन १९८३,१९८४,१९८५.
राष्ट्रपती ग्यानी झैलसिंग,
राष्ट्रपती आर. वेंकटरमण यांच्या हस्ते.
अशोक जैन पुरस्कार -इसवी सन १९८५ -बाळासाहेब ठाकरे यांच्या हस्ते.
पंचाहत्तरी
त्यांनी नुकतीच वयाची ७५ वर्षे पूर्ण केली आहेत आणि त्यानिमित्ताने दत्तात्रय पाडेकर या पुस्तकाची निर्मिती करण्यात आली आणि त्या पुस्तकाचे प्रकाशन करण्यात आले.
सध्या दत्तात्रय पाडेकर आपल्या आळे या मूळ गावी स्थायिक झाले आहेत आणि शेती करता करता जीवनाचा आनंद घेत आहेत. त्यांच्या पत्नी मंगल वेगळ्या शैलीतून कापडांच्या तुकड्यांवर पेंटिंग करतात. त्यांचा मुलगा देवदत्त याने आंतरराष्ट्रीय स्तरावर चित्रकला विषयात मोठे नाव कमावले आहे.महाराष्ट्र टाईम्स, गुरुवार,१८ सप्टेंबर २०२५

संदर्भ व नोंदी

वर्ग:मराठी चित्रकार
वर्ग:पुरुष चरित्रलेख